هسه انته تكول
لاوميت هسه انه من دونك
سؤال يتردد كل لحضات
وجواب السؤال موجود بعيونك
وصلت انه وياك مدري لوين
يمكن بعد ما اكلك شلونك
كلبي عليك صار مثل الضيم
والناس اريدهم بكلبي يفهمونك
طلعت انته من و رحت مدري وين
رحت لليحبونك لاو لليكرهونك
انه جنت وياك مثل الشريان بلدم
وانته جنت وياي مثل شحوب جفونك
انته غامض و اضلم مثل الليل
ما تنعرف لاو مية وجه يكلبونك
حبنه صار مثل الورقه على النار
واحتركة كلمة احبك ويحبونك
صنف ولك هسه انته صرت
ومن اصناف الخيانه يصنفونك
جنت محب بس انه اسميك
هسه الناس كل خاين يسمونك
تعال يمي رايدك لاو بس لحضات
جروح كلبي يردون شويه يحاجونك
انته وين تريد تروح انه اكلك روح
بس اذكرك الناس كلهم يعرفونك
سيرة كلبي بس الك انه حجيت
بس لا بيهن تحجي يشوفونك
لان بيهن كلش هواي من الجروح
لاو تفتح جرح جروحي يجرحونك
ماكو وفي وفه وياي فد يوم
كلهم بلخيانه مثلك يوفونك